Document ID: 31996R1751

KOMISSION ASETUS (EY) N:o 1751/96,
annettu 9 päivänä syyskuuta 1996,
asetuksesta (ETY) N:o 2456/93 poikkeamisesta julkisen intervention osalta annetun asetuksen (EY) N:o 1318/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 1588/96 (2), ja erityisesti sen 6 artiklan 7 kohdan,
sekä katsoo, että
neuvoston asetuksen (ETY) N:o 805/68 soveltamista koskevista yksityiskohtaisista säännöistä annetusta asetuksesta (ETY) N:o 2456/93 poikkeamisesta julkisen intervention osalta 8 päivänä heinäkuuta 1996 annetussa asetuksessa (EY) N:o 1318/96 (3), sellaisena kuin se on muutettuna asetuksella (EY) N:o 1743/96 (4), vahvistetaan vuoden 1996 heinä-, elo- ja syyskuun tarjouskilpailujen osalta ruhojen, jotka voidaan ostaa interventioon, asteittain vähenevästä enimmäispainosta; tämän toimenpiteen seurausten helpottamiseksi toimijoiden kannalta edellä mainitussa asetuksessa oikeutetaan poikkeuksellisesti myös painavampien ruhojen osto interventioon heinä- ja elokuussa säätämällä, että ostohinta maksetaan ainoastaan sääntelyn mukaiseen enimmäispainoon asti; härät saavuttavat teurastuspainonsa hitaammin kuin kuohitsemattomat eläimet eli myöhemmin vuoden aikana; näiden kahden eläinluokan epätasa-arvoisen käsittelyn estämiseksi on syytä laajentaa interventio-ostohintaan syyskuun tarjouskilpailujen osalta liittyvä poikkeus koskemaan myös härkiä, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Täydennetään asetuksen (EY) N:o 1318/96 1 artiklan 3 kohdan viimeinen alakohta seuraavasti:
"Tätä alakohtaa sovelletaan vuoden 1996 syyskuun tarjouskilpailuihin myös C-luokkaan kuuluvien eläinten ruhojen osalta."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan vuoden 1996 syyskuun aikana avattaviin tarjouskilpailuihin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä syyskuuta 1996.

Labels: 2
17
3
18
15